pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-‘จับกัง 1’ ส่งแรงงานไทย 206 คน ไปทำงานภาคเกษตรในรัฐอิสราเอล
วันศุกร์ที่ 13 พฤศจิกายน 2563
‘จับกัง 1’ ส่งแรงงานไทย 206 คน ไปทํางานภาคเกษตรในรัฐอิสราเอล
วันที่ 12 พฤศจิกายน 2563 นายสุชาติ ชมกลิ่น รัฐมนตรีว่าการกระทรวงแรงงาน ส่งแรงงานไทย 206 คน ถึงท่าอากาศยานสุวรรณภูมิ พร้อมให้กําลังใจก่อนเดินทางไปทํางานภาคเกษตรในรัฐอิสราเอล ภายใต้โครงการ “ความร่วมมือไทย-อิสราเอล เพื่อการจัดหางาน"
สร้างรายได้ต่อหัวเดือนละ 48,073 บาท โดยมี นายสุทธิ สุโกศล ปลัดกระทรวงแรงงาน พร้อมด้วย นายสุชาติ พรชัยวิเศษกุล อธิบดีกรมการจัดหางาน เข้าร่วมส่งแรงงานไทยในครั้งนี้ด้วย
นายสุชาติฯ กล่าวว่า กระทรวงแรงงานดําเนินการตามนโยบายของพลเอกประยุทธ์ จันทร์โอชา นายกรัฐมนตรี ในการส่งเสริมให้แรงงานไทยเดินทางไปทํางานต่างประเทศ โดยมุ่งประโยชน์และคํานึงถึงความปลอดภัยของพี่น้องแรงงานไทยเป็นสําคัญ มีกระบวนการคัดเลือกที่โปร่งใสตั้งแต่การรับสมัคร การสัมภาษณ์ การทําสัญญาจ้าง และการตรวจสอบจากหน่วยงานที่เกี่ยวข้อง ทําให้สามารถนํารายได้เข้าสู่ประเทศอย่างต่อเนื่อง สําหรับการจัดส่งแรงงานไทยไปทํางานในรัฐอิสราเอล ได้เริ่มดําเนินการมาตั้งแต่เดือนมิถุนายน 2555 ซึ่งในแต่ละปี ประเทศไทยได้รับโควตาจัดส่งปีละ 5,000 คน และข้อมูลการจัดส่งจนถึงเดือนกุมภาพันธ์ 2563 มีแรงงานไทยที่เดินทางไปทํางานในรัฐอิสราเอลแล้ว จํานวน 40,082 คน สร้างรายได้ให้ประเทศทั้งสิ้น 54,580 ล้านบาท
“สําหรับการเดินทางไปทํางานภาคเกษตรในรัฐอิสราเอลภายใต้โครงการ TIC เป็นการดําเนินการหลังจากที่ประเทศไทยสามารถควบคุมการแพร่ระบาดของโรคโควิด-19 ได้เป็นอย่างดี ทําให้รัฐบาลอิสราเอลแจ้งความต้องการให้แรงงานไทยไปทํางานภาคเกษตร จํานวน 2,000 คน โดยกรมการจัดหางานได้เริ่มจัดส่งแรงงานไทยไปทํางานตั้งแต่วันที่ 30 กันยายน 2563 มีแรงงานเดินทางไปแล้ว จํานวน 386 คน และวันนี้จะมีแรงงานเดินทางไปอีก 206 คน ซึ่งตามแผนการจัดส่งที่วางไว้ คาดว่าจะสามารถจัดส่งแรงงานไทยได้ครบ 2,000 คน ภายในเดือนมกราคม 2564 โดยคนหางานจะได้รับเงินเดือนขั้นต่ําก่อนหักภาษี เดือนละ 5,300 เชคเกลอิสราเอล หรือประมาณ 48,073 บาทต่อเดือน (ขึ้นอยู่กับอัตราแลกเปลี่ยนขณะนั้น) ทั้งนี้ การจัดส่งแรงงานไทยไปทํางานในต่างประเทศหลังจากที่ควบคุมการแพร่ระบาดของโรคโควิด-19 ได้ กระทรวงแรงงานจัดส่งแรงงานไทยไปทํางานในต่างประเทศแล้ว จํานวน 16,466 คน โดยประเทศที่จัดส่งไปทํางานมากที่สุด 5 อันดับแรก ได้แก่ ไต้หวัน 5,032 คน สวีเดน 3,189 คน ฟินแลนด์ 2,319 คน ญี่ปุ่น 2,107 คน และเวียดนาม 473 คน “ รมว.แรงงาน กล่าว
นายสุชาติ ยังกล่าวอีกว่า แรงงานไทยทั้งหมดที่จะเดินทางไปทํางานในต่างประเทศจะได้รับการอบรมก่อนเดินทางกับกรมการจัดหางาน เพื่อเป็นการเตรียมความพร้อมในการเดินทางไปทํางานอย่างปลอดภัย ได้รับค่าตอบแทนที่เหมาะสม และได้รับความคุ้มครองตามกฎหมาย พร้อมสมัครเป็นสมาชิกกองทุนเพื่อช่วยเหลือคนหางานไปทํางานในต่างประเทศ และทุกคน ต้องซื้อกรมธรรม์ประกันภัยส่วนบุคคลคุ้มครองการติดเชื้อไวรัสโคโรนา 2019 ในราคาเริ่มต้น 199 บาท และสําหรับผู้ที่สนใจเดินทางไปทํางานในรัฐอิสราเอล กรมการจัดหางานจะรับสมัครและคัดเลือกคนหางานเพื่อไปทํางานภาคเกษตรในรัฐอิสราเอล ภายใต้โครงการ “ความร่วมมือไทย-อิสราเอล เพื่อการจัดหางาน (Thailand-Israel Cooperation on the Placement of Workers:TIC) ครั้งที่ 15 ระหว่างวันที่ 23-27 พฤศจิกายน 2563
ทั้งนี้ สามารถศึกษาข้อมูลเพิ่มเติมได้ที่เว็บไซต์ www.doe.go.th/overseas และสอบถามรายละเอียดเพิ่มเติมเกี่ยวกับการเดินทางไปทํางานในต่างประเทศได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือที่สายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-ยสท. พร้อมปรับกลยุทธ์ ต่อยอดธุรกิจ ผลิตกัญชง-กัญชาเชิงพาณิชย์ และพัฒนาที่ดิน เพื่อเพิ่มรายได้อย่างยั่งยืน
วันพฤหัสบดีที่ 12 พฤศจิกายน 2563
ยสท. พร้อมปรับกลยุทธ์ ต่อยอดธุรกิจ ผลิตกัญชง-กัญชาเชิงพาณิชย์ และพัฒนาที่ดิน เพื่อเพิ่มรายได้อย่างยั่งยืน
การยาสูบแห่งประเทศไทยพร้อมเดินหน้าโครงการปลูกพืชทดแทน เพื่อช่วยเหลือชาวไร่ยาสูบในสังกัดที่ได้รับผลกระทบจากการปรับขึ้นภาษี พร้อมหารายได้เพิ่มทุกช่องทาง ทั้งการต่อยอดธุรกิจผลิตกัญชง-กัญชาเชิงพาณิชย์ โครงการพัฒนาธุรกิจที่ดินให้เกิดประโยชน์และเพิ่มรายได้
การยาสูบแห่งประเทศไทย พร้อมเดินหน้าโครงการปลูกพืชทดแทน เพื่อช่วยเหลือชาวไร่ยาสูบในสังกัดที่ได้รับผลกระทบจากการปรับขึ้นภาษี พร้อมหารายได้เพิ่มทุกช่องทาง ทั้งการต่อยอดธุรกิจผลิตกัญชง-กัญชาเชิงพาณิชย์ โครงการพัฒนาธุรกิจที่ดินให้เกิดประโยชน์และเพิ่มรายได้ให้องค์กรในอนาคต เพื่อให้การดําเนินธุรกิจบรรลุผลสําเร็จตามพันธกิจขององค์กร คือ การนําส่งรายได้สู่รัฐ และการพัฒนาธุรกิจเพื่อการเติบโตอย่างยั่งยืน
นายภาณุพล รัตนกาญจนภัทร ผู้ว่าการ ยสท. กล่าวว่า ยอดจําหน่ายบุหรี่ของ ยสท. ในปีงบประมาณ 2563 ลดลงจากปีงบประมาณ 2562 จํานวน 1,138.35 ล้านมวน (ร้อยละ 6.12) ในภาพรวมการจําหน่ายยังคงได้รับผลกระทบต่อเนื่องจากภาระภาษีสรรพสามิต พ.ศ.2560 ซึ่งมีการปรับเพิ่มขึ้นโดยคิดภาษีตามมูลค่าที่ร้อยละ 20 และร้อยละ 40 ทําให้ราคาบุหรี่ของ ยสท. ต้องปรับราคาขึ้น ส่งผลให้ลูกค้าของ ยสท. จํานวนหนึ่งหันไปบริโภคบุหรี่ปลอมและบุหรี่เถื่อนทดแทน นอกจากนี้ บุหรี่นําเข้าจากต่างประเทศยังเลือกที่จะปรับลดราคาขายปลีกลงมาเพื่อให้อยู่ในฐานภาษีขั้นต่ํา จึงเกิดการแข่งขันแย่งฐานลูกค้าหลักของ ยสท. โดยตรง ทําให้ ยสท. ต้องเร่งปรับกลยุทธ์เพื่อเพิ่มความสามารถทางการแข่งขัน พร้อมกับเปิดช่องทางใหม่ ๆ ทางธุรกิจเพื่อหารายได้เพิ่มขึ้น รวมทั้งเร่งรัดปราบปรามบุหรี่เถื่อนบุหรี่ผิดกฎหมาย เพื่อรักษาส่วนแบ่งการตลาดของบุหรี่ ยสท. และรักษาผลประโยชน์ของรัฐ
ภารกิจเร่งด่วนที่ ยสท. กําลังดําเนินการในขณะนี้ คือ การเสนอให้มีการทบทวนแก้ไขโครงสร้างภาษีสรรพสามิต พ.ศ. 2560 ให้เหมาะสม รักษาผลประโยชน์รัฐ สร้างรายได้ที่เป็นธรรมแก่ ยสท. ผู้ประกอบอุตสาหกรรม เกษตรกรและผู้ค้านับแสนราย บนพื้นฐานของความรับผิดชอบต่อสังคม นอกจากนี้ ยสท. ยังเดินหน้าที่จะส่งเสริมการปลูกพืชเศรษฐกิจอื่นเพื่อทดแทนยาสูบ เช่น กัญชง-กัญชา เพื่อสร้างโอกาสในการลงทุนให้แก่ ยสท. และสร้างรายได้ให้แก่เกษตรกรเครือข่าย เป็นการช่วยเหลือเศรษฐกิจฐานรากของประเทศอย่างมีประสิทธิภาพ โดยในปีงบประมาณ 2563 ที่ผ่านมา ยสท. ได้ลงนามบันทึกข้อตกลง (MOU) ร่วมมือทางวิชาการกับมหาวิทยาลัยราชภัฏเชียงใหม่ และมหาวิทยาลัยเชียงใหม่ เพื่อร่วมกันพัฒนาพืชยาสูบ กัญชง กัญชา และพืชเศรษฐกิจอื่นๆ ทั้งในด้านการวิจัย การผลิตบัณฑิต การพัฒนาบุคลากร การแลกเปลี่ยนนักวิชาการและนักวิจัย รวมทั้งการถ่ายทอดเทคโนโลยีที่เกี่ยวข้องสู่เกษตรกรชาวไร่ในสังกัด ยสท.
อีกหนึ่งภารกิจสําคัญเพื่อสร้างรายได้ให้แก่ ยสท. คือ การนําที่ดินที่มีอยู่ในครอบครองมาพัฒนาหรือทําโครงการที่ก่อให้เกิดประโยชน์และเกิดรายได้เพิ่มขึ้น เช่น ที่ดินใจกลางเมือง จังหวัดเชียงราย จํานวน 17 ไร่ ที่ดินใจกลางเมืองเชียงใหม่และริมแม่น้ําปิง 720 ไร่ ที่ดินจังหวัดหนองคายและนครพนม 20 ไร่ ที่ดินใจกลางกรุงเทพมหานครซึ่งอยู่ติดริมแม่น้ํากว่า 5 ไร่ ฯลฯ ซึ่งที่ดินแต่ละแปลงสามารถนําไปพิจารณาทําโครงการได้หลากหลายรูปแบบ ทั้งโรงแรม ตลาด สปอร์ตคอมเพล็กซ์ หรือแม้แต่การพัฒนาแหล่งท่องเที่ยวเชิงนิเวศ โดยเร็วๆ นี้ ยสท. จะเปิดโอกาสให้เอกชนที่สนใจได้เข้ามายื่นข้อเสนอโครงการต่อไป
รัฐบาลไทย-ข่าวทำเนียบรัฐบาล-หนุนช่วยคนเข้าถึงแหล่งทุน - จัดการเจ้าหนี้โหด
วันพฤหัสบดีที่ 12 พฤศจิกายน 2563
หนุนช่วยคนเข้าถึงแหล่งทุน - จัดการเจ้าหนี้โหด
--
#ไทยคู่ฟ้า น.ส.รัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี มีความห่วงใยประชาชนผู้ที่ต้องการเข้าถึงเงินกู้ โดยเฉพาะผู้ที่ไม่มีรายได้ที่มั่นคง และได้รับผลกระทบจากการแพร่ระบาดของโรคโควิด-19 โดยได้ติดตามการเพิ่มช่องทางให้ประชาชนรายย่อยเข้าถึงแหล่งเงินทุนในระบบ ผ่านระบบพิโกไฟแนนซ์ และสินเชื่อดอกเบี้ยต่ําของธนาคารออมสิน พร้อมสั่งการเข้มเอาผิดเจ้าหนี้นอกระบบผิดกฎหมาย เพื่อช่วยเหลือลูกหนี้และประชาชนที่ไม่ได้รับความเป็นธรรม และกําชับให้ทุกภาคส่วนทํางานอย่างบูรณาการตามนโยบายแก้หนี้นอกระบบของรัฐบาล
รัฐบาลไทย-ข่าวทำเนียบรัฐบาล-กสร. นำทัพ จป. จัดกิจกรรมพัฒนาความเข้มแข็งเครือข่าย ช่วยเฝ้าระวังความปลอดภัยและโรคเนื่องจากการทำงาน
วันพฤหัสบดีที่ 12 พฤศจิกายน 2563
กสร. นําทัพ จป. จัดกิจกรรมพัฒนาความเข้มแข็งเครือข่าย ช่วยเฝ้าระวังความปลอดภัยและโรคเนื่องจากการทํางาน
กสร. ผนึกกําลัง จป.ทุกระดับจากสถานประกอบการในเขตกรุงเทพฯ และปริมณฑล กว่า 300 คน ร่วมกิจกรรมเนื่องในวันเจ้าหน้าที่ความปลอดภัยในการทํางาน ประจําปี 2563 เพื่อพัฒนาความเข้มแข็งเครือข่ายความปลอดภัย หวังลดการประสบอันตรายและโรคเนื่องจากการทํางาน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า ความปลอดภัยและสุขภาพอนามัยที่ดีของผู้ใช้แรงงานถือเป็นรากฐานที่สําคัญในการขับเคลื่อนทรัพยากรมนุษย์ เพื่อการพัฒนาประเทศให้บรรลุเป้าหมาย มีความมั่นคง มั่งคั่งและยั่งยืน ซึ่งเป็นเป้าหมายยุทธศาสตร์ชาติ 20 ปี ตามนโยบายของรัฐบาล กระทรวงแรงงานภายใต้การนําของ นายสุชาติ ชมกลิ่น รัฐมนตรีว่าการกระทรวงแรงงาน ได้ให้ความสําคัญกับงานด้านความปลอดภัยและสุขภาพอนามัยของผู้ใช้แรงงาน จึงได้กําหนดมาตรการ Safety and Healthy Thailand ให้เป็น 1 ใน 9 นโยบายสําคัญ การจัดงานวันเจ้าหน้าที่ความปลอดภัยในการทํางานปีนี้ กรมสวัสดิการและคุ้มครองแรงงาน ได้มุ่งเน้นกิจกรรมเสริมสร้างศักยภาพและพัฒนาความเข้มแข็งเครือข่ายความปลอดภัยแรงงานอย่างยั่งยืน ด้วยปัจจุบันมีการรวมตัวเป็นสมาคมและชมรมเจ้าหน้าที่ความปลอดภัยในการทํางานครอบคลุมทุกพื้นที่ทั่วประเทศ ซึ่งเจ้าหน้าที่ความปลอดภัยในการทํางานถือได้ว่าเป็นบุคลากรที่มีบทบาทสําคัญในการขับเคลื่อนงานด้านความปลอดภัยให้มีประสิทธิภาพมากยิ่งขึ้นในสังคมแรงงาน อีกทั้งต้องได้รับความร่วมมือจากทุกภาคส่วน ไม่ว่าจะเป็นภาครัฐ ฝ่ายนายจ้าง ฝ่ายลูกจ้าง ตลอดจนภาคีเครือข่ายที่เกี่ยวข้อง ซึ่งเป็นการขับเคลื่อนที่สอดคล้องกับแนวทางประชารัฐได้เป็นอย่างดี
อธิบดี กสร. กล่าวเพิ่มเติมว่า ในวันที่ 12 พฤศจิกายน ของทุกปี ถือเป็นวันเจ้าหน้าที่ความปลอดภัยในการทํางาน ตามประกาศกระทรวงมหาดไทย เรื่อง ความปลอดภัยในการทํางานของลูกจ้าง ลงวันที่ 6 พฤษภาคม พ.ศ. 2528 ซึ่งประกาศในราชกิจจานุเบกษา มีผลบังคับใช้ในวันที่ 12 พฤศจิกายน 2528 ที่กําหนดให้สถานประกอบกิจการต้องจัด ให้มี “เจ้าหน้าที่ความปลอดภัยในการทํางาน” ทําหน้าที่ดูแลด้านความปลอดภัยและอาชีวอนามัยในสถานประกอบกิจการ เพื่อลดการประสบอันตรายและโรคเนื่องจากการทํางานของลูกจ้าง ซึ่งในปีนี้นับเป็นปีที่ 35 กิจกรรมประกอบด้วย การบริจาคโลหิตให้กับสภากาชาดไทย นิทรรศการด้านความปลอดภัยและอาชีวอนามัยของชมรม/สมาคม/เครือข่ายความปลอดภัยในการทํางาน การสาธิตการเชื่อมใต้น้ําอย่างปลอดภัยโดยการไฟฟ้าฝ่ายผลิตแห่งประเทศไทย และการอบรมโครงการเสริมสร้างศักยภาพและพัฒนาความเข้มแข็งเครือข่ายความปลอดภัยแรงงานอย่างยั่งยืน โดยมีหัวข้อที่น่าสนใจ อาทิ มาตรฐานในการบริหารจัดการ และดําเนินการด้านความปลอดภัย อาชีวอนามัย และสภาพแวดล้อมในการทํางาน หัวข้อสิทธิประโยชน์ที่ลูกจ้างพึงได้รับกรณีเกิดอุบัติเหตุจากการทํางาน เป็นต้น โดยได้เชิญชวนเจ้าหน้าที่ความปลอดภัยในการทํางานทุกระดับในเขตกรุงเทพมหานคร และปริมณฑล กว่า 300 คน ร่วมกิจกรรม ณ อาคารกรมสวัสดิการและคุ้มครองแรงงาน (ส่วนแยกตลิ่งชัน) กรุงเทพมหานคร
รัฐบาลไทย-ข่าวทำเนียบรัฐบาล-ปลัดกระทรวง​กลาโหม​เยี่ยมชมการดำเนินงานของสถาบันสารสนเทศ​ทรัพยากร​น้ำ
วันพฤหัสบดีที่ 12 พฤศจิกายน 2563
ปลัดกระทรวง​กลาโหม​เยี่ยมชมการดําเนินงานของสถาบันสารสนเทศ​ทรัพยากร​น้ํา
พลเอก ณัฐ อินทรเจริญ ปลัดกระทรวง​กลาโหม​เยี่ยมชมการดําเนินงานของสถาบันสารสนเทศ​ทรัพยากร​น้ํา(องค์​การมหาชน)​
พลเอก ณัฐ อินทรเจริญ ปลัดกระทรวง​กลาโหม​เยี่ยมชมการดําเนินงานของสถาบันสารสนเทศ​ทรัพยากร​น้ํา(องค์​การมหาชน)​ ติดตามสถานการณ์​น้ํา ระบบคลังข้อมูล​น้ําแห่งชาติ การใช้งานเพื่อบริหารจัดการภัยพิบัติ และร่วมหารือแนวทางการเชื่อมโยงข้อมูลด้านทรัพยากร​น้ําระหว่างหน่วยงาน
รัฐบาลไทย-ข่าวทำเนียบรัฐบาล-เฮ! ขึ้น’ด่วนฟรี ช่วงหยุดยาว
วันพฤหัสบดีที่ 12 พฤศจิกายน 2563
เฮ! ขึ้น’ด่วนฟรี ช่วงหยุดยาว
--
#ไทยคู่ฟ้าข่าวดี! ครม. เห็นชอบยกเว้นค่าธรรมเนียมการใช้ยานยนต์ หรือค่าผ่านทางบน 2 ทางหลวงพิเศษ คือ 1.ทางหลวงพิเศษหมายเลข 7 สายกรุงเทพฯ – บ้านฉาง ตอนกรุงเทพฯ – เมืองพัทยา รวมทางแยกไปบรรจบทางหลวงแผ่นดินหมายเลข 34 (บางวัว) ทางแยกเข้าชลบุรี เข้าท่าเรือแหลมฉบัง และเข้าพัทยา และ 2.ทางหลวงพิเศษหมายเลข 9 สายวงแหวนรอบนอกกรุงเทพฯ (ถ.กาญจนาภิเษก) ตอนพระประแดง – บางแค ช่วงพระประแดง – ต่างระดับบางขุนเทียน และตอนบางปะอิน – บางพลี ตั้งแต่เวลา 00.01 - 24.00 น. ในช่วงวันที่ 18 – 23 พ.ย. 63 และวันที่ 9 – 14 ธ.ค. 63
.
มาตรการยกเว้นค่าผ่านทางในช่วงวันหยุดยาวนี้ มีวัตถุประสงค์เพื่อลดปัญหาการจราจรบริเวณหน้าด่านเก็บค่าผ่านทาง เนื่องจากประชาชนมักเดินทางกลับภูมิลําเนาในช่วงวันหยุดยาว และยังเป็นการช่วยลดภาระค่าใช้จ่ายในการเดินทางของประชาชนอีกด้วย
รัฐบาลไทย-ข่าวทำเนียบรัฐบาล-เคาะแผนแม่บทฯ สู้โควิด “ล้มแล้วลุกไว”
วันพฤหัสบดีที่ 12 พฤศจิกายน 2563
เคาะแผนแม่บทฯ สู้โควิด “ล้มแล้วลุกไว”
--
#ไทยคู่ฟ้าบอร์ดยุทธศาสตร์ชาติเห็นชอบร่างแผนแม่บทเฉพาะกิจภายใต้ยุทธศาสตร์ชาติอันเป็นผลมาจากสถานการณ์โควิด-19 พ.ศ. 2564 - 2565 (ฉบับสมบูรณ์) หรือแผนระดับที่ 2 ด้วยแนวคิด “ล้มแล้วลุกไว” ตั้งเป้าให้คนไทยยังชีพอยู่ได้ มีงานทํา กลุ่มเปราะบางได้รับการดูแลอย่างทั่วถึง มุ่งวางรากฐานเพื่อรองรับการปรับโครงสร้างเศรษฐกิจ โดยมี 4 ประเด็นหลักที่ต้องเร่งพัฒนาใน 2 ปีข้างหน้า ได้แก่ 1.การสร้างความเข้มแข็งของเศรษฐกิจในประเทศ 2.การยกระดับขีดความสามารถของประเทศ 3.การพัฒนาศักยภาพและคุณภาพชีวิตของประชาชน 4.การปรับปรุงและพัฒนาปัจจัยพื้นฐานเพื่อฟื้นฟูประเทศ
.
นอกจากนี้ ที่ประชุมฯ ยังเห็นชอบร่างแผนการปฏิรูปประเทศ (ฉบับปรับปรุง) และแนวทางการจัดทําแผนระดับที่ 3 ซึ่งเป็นแผนปฏิบัติของหน่วยงานภาครัฐ ให้ยุทธศาสตร์ชาติและแผนระดับที่ 2 ไปสู่การปฏิบัติอย่างแท้จริง โดยจะเสนอเข้าที่ประชุม ครม. เพื่อให้ความเห็นชอบต่อไป
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมแสดงความยินดีวันคล้ายวันสถาปนามหาวิทยาลัยเกษตรศาสตร์ วิทยาเขตกำแพงแสน ครบรอบ 41 ปี
วันพฤหัสบดีที่ 12 พฤศจิกายน 2563
กระทรวงเกษตรฯ ร่วมแสดงความยินดีวันคล้ายวันสถาปนามหาวิทยาลัยเกษตรศาสตร์ วิทยาเขตกําแพงแสน ครบรอบ 41 ปี
กระทรวงเกษตรฯ ร่วมแสดงความยินดีวันคล้ายวันสถาปนามหาวิทยาลัยเกษตรศาสตร์ วิทยาเขตกําแพงแสน ครบรอบ 41 ปี
ดร.ทองเปลว กองจันทร์ ปลัดกระทรวงเกษตรและสหกรณ์ พร้อมด้วยนายสัญญา แสงพุ่มพงษ์ ผู้ตรวจราชการกระทรวงเกษตรและสหกรณ์ รักษาราชการแทนอธิบดีกรมชลประทาน ร่วมพิธีวางพวงมาลาหม่อมหลวงชูชาติ กําภู เนื่องในวันคล้ายวันสถาปนามหาวิทยาลัยเกษตรศาสตร์ วิทยาเขตกําแพงแสน ครบรอบ 41 ปี ณ สระพระพิรุณ ศูนย์มหาวิทยาลัย มหาวิทยาลัยเกษตรศาสตร์ วิทยาเขตกําแพงแสน จังหวัดนครปฐม
ดร.ทองเปลว กองจันทร์ ปลัดกระทรวงเกษตรและสหกรณ์ ร่วมกับศ.ดร.อภิชาติ วรรณวิจิตร ผู้อํานวยการศูนย์วิทยาศาสตร์ข้าว แถลงข่าวการจัดงานเกษตรกําแพงแสน ครั้งที่ 24 ประจําปี 2563 ในหัวข้อ ข้าวพันธ์ใหม่ พันธ์ “หอมมาลัยแมน” ที่จะจัดขึ้นระหว่างวันที่ 1 – 10 ธันวาคม 2563 รวมถึงยังได้กล่าวแสดงความยินดี พร้อมร่วมอวยพรเนื่องในโอกาสวันคล้ายวันสถาปนามหาวิทยาลัยเกษตรศาสตร์ วิทยาเขตกําแพงแสน ครบรอบ 41 ปี
นอกจากนี้ มหาวิทยาลัยเกษตรศาสตร์ วิทยาเขตกําแพงแสน ยังได้มอบรางวัลศิษย์เก่าดีเด่น บุคลากรดีเด่น นิสิตดีเด่น ให้กับนายสัญญา แสงพุ่มพงษ์ ผู้ตรวจราชการกระทรวงเกษตรและสหกรณ์ รักษาราชการแทนอธิบดีกรมชลประทาน ซึ่งเป็นผู้ได้รับคัดเลือกให้เข้ารับรางวัลศิษย์เก่าดีเด่นในด้านผู้บริหารภาครัฐ ประจําปี 2563
รัฐบาลไทย-ข่าวทำเนียบรัฐบาล-เตรียมพร้อม! 11.11 นี้ เปิดลงทะเบียน “คนละครึ่ง” รอบเก็บตก
วันพฤหัสบดีที่ 12 พฤศจิกายน 2563
เตรียมพร้อม! 11.11 นี้ เปิดลงทะเบียน “คนละครึ่ง” รอบเก็บตก
--
#ไทยคู่ฟ้าผู้ที่พลาดสิทธิลงทะเบียนโครงการ “คนละครึ่ง” ที่มีผู้ลงทะเบียนครบ 10 ล้านคน ไปเมื่อวันที่ 27 ต.ค. ที่ผ่านมา ฟังทางนี้.... ล่าสุด กระทรวงการคลัง เปิดเผยว่า มีผู้ไม่ผ่านการตรวจสอบสิทธิและไม่เริ่มใช้สิทธิภายในกําหนด 14 วัน จึงได้มีการเริ่มตัดสิทธิ ซึ่ง ณ วันที่ 9 พ.ย. 63 มีจํานวนกว่า 2.3 ล้านสิทธิ โดยยอดลงทะเบียนที่ไม่ผ่านการตรวจสอบและสิทธิที่ถูกตัดในแต่ละวันจะถูกรวบรวมนํามาเปิดให้ประชาชนลงทะเบียนอีกครั้ง ในวันที่ 11 พ.ย. 63 (11.11) ระหว่างเวลา 06.00 – 23.00 น. ผ่านเว็บไซต์ www.คนละครึ่ง .com หรือ ณ สาขาหรือจุดรับลงทะเบียนของธนาคารกรุงไทย จนกว่าจะครบจํานวน ทั้งนี้ ผู้ลงทะเบียนต้องไม่เคยได้รับสิทธิโครงการคนละครึ่งมาก่อน และผู้ใช้สิทธิโครงการคนละครึ่งจะไม่สามารถใช้สิทธิมาตรการช้อปดีมีคืนได้
.
สําหรับความคืบหน้าล่าสุด ณ วันที่ 9 พ.ย. 63 เวลา 12.00 น. มีร้านค้าลงทะเบียนเข้าร่วมโครงการแล้วกว่า 5.57 แสนร้านค้า และผู้ใช้สิทธิแล้วจํานวน 7,352,274 คน โดยมียอดการใช้จ่ายสะสม 10,155 ล้านบาท แบ่งเป็นเงินที่ประชาชนจ่าย 5,178 ล้านบาท และภาครัฐร่วมจ่ายอีก 4,977 ล้านบาท ยอดใช้จ่ายเฉลี่ย 214 บาทต่อครั้ง โดยจังหวัดที่มีการใช้จ่ายสะสมมากที่สุด 5 อันดับแรก ได้แก่ กรุงเทพมหานคร สงขลา นครศรีธรรมราช สุราษฎร์ธานี และเชียงใหม่ ตามลําดับ
รัฐบาลไทย-ข่าวทำเนียบรัฐบาล-มท.1 ประชุมคณะอนุกรรมการจัดที่ดิน เร่งรัดการจัดที่ดินทำกิน เพื่อสร้างอาชีพ สร้างรายได้ ยกระดับคุณภาพชีวิต
วันพฤหัสบดีที่ 12 พฤศจิกายน 2563
มท.1 ประชุมคณะอนุกรรมการจัดที่ดิน เร่งรัดการจัดที่ดินทํากิน เพื่อสร้างอาชีพ สร้างรายได้ ยกระดับคุณภาพชีวิต
มท.1 ประชุมคณะอนุกรรมการจัดที่ดิน เร่งรัดการจัดที่ดินทํากิน เพื่อสร้างอาชีพ สร้างรายได้ ยกระดับคุณภาพชีวิต
วันนี้ (12 พ.ย. 63) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุมคณะอนุกรรมการจัดที่ดิน ครั้งที่ 1/2563 โดยมี นายชยาวุธ จันทร รองปลัดกระทรวงมหาดไทย นายนิสิต จันทร์สมวงศ์ อธิบดีกรมที่ดิน พร้อมด้วยผู้ทรงคุณวุฒิในคณะอนุกรรมการ และหน่วยงานที่เกี่ยวข้องเข้าร่วมประชุม ณ ห้องราชสีห์ ศาลาว่าการกระทรวงมหาดไทย
พลเอก อนุพงษ์ เผ่าจินดา กล่าวว่า การประชุมคณะกรรมการนโยบายที่ดินแห่งชาติ ครั้งที่ 1/2563 ได้มีมติแต่งตั้งคณะอนุกรรมการ เพื่อบูรณาการในการขับเคลื่อนการดําเนินการจัดที่ดินทํากินให้ชุมชน จํานวน 9 คณะ ประกอบด้วย1) คณะอนุกรรมการจัดหาที่ดิน 2) คณะอนุกรรมการจัดที่ดิน 3) คณะอนุกรรมการส่งเสริมพัฒนาอาชีพและการตลาด 4) คณะอนุกรรมการนโยบายที่ดินจังหวัด (คทช.จังหวัด) 5) คณะอนุกรรมการกลั่นกรองกฎหมายการบริหารจัดการที่ดินและทรัพยากรดิน 6) คณะอนุกรรมการนโยบาย แนวทาง และมาตรการการบริหารจัดการที่ดินและทรัพยากรดิน 7) คณะอนุกรรมการ กํากับ ติดตาม และประเมินผล 8) คณะอนุกรรมการสารสนเทศที่ดินและทรัพยากรดิน และ 9) คณะอนุกรรมการปรับปรุงแผนที่แนวเขตที่ดินของรัฐแบบบูรณาการมาตราส่วน 1:4000 (One Map) และแก้ไขปัญหาแนวเขตที่ดินของรัฐ ซึ่งทุกคณะอนุกรรมการจะเป็นกลไกสําคัญที่จะร่วมกันแก้ไขปัญหาการจัดที่ดินทํากินให้กับประชาชนอย่างมีประสิทธิภาพ โดยกระทรวงมหาดไทยได้รับการแต่งตั้งให้ดําเนินการในคณะอนุกรรมการจัดที่ดิน วันนี้จึงร่วมพิจารณาหลักเกณฑ์การจัดที่ดิน และรับฟังผลการดําเนินการจัดที่ดินให้กับประชาชนที่ผ่านมา
นายนิสิต จันทร์สมวงศ์ อธิบดีกรมที่ดิน กล่าวว่า คณะอนุกรรมการจัดที่ดิน มีอํานาจหน้าที่กําหนดหลักเกณฑ์การจัดที่ดินทํากินให้ชุมชนหรือที่อยู่อาศัยในลักษณะแปลงรวมโดยไม่ให้กรรมสิทธิ์ และหลักเกณฑ์อื่น ๆ ที่เกี่ยวข้อง รวมถึงให้ความเห็นชอบกระบวนการการจัดที่ดินทํากินให้ชุมชนหรือที่อยู่อาศัย สําหรับผลการดําเนินการจัดที่ดินให้ชุมชนที่ผ่านมา ได้รับมอบข้อมูลพื้นที่เป้าหมายจากคณะอนุกรรมการจัดหาที่ดิน จํานวน 552 พื้นที่ 70 จังหวัด คณะอนุกรรมการนโยบายที่ดินจังหวัด (คทช.จังหวัด) รับรองรายชื่อราษฎรเข้าครอบครองทําประโยชน์ จํานวน 258 พื้นที่ 65 จังหวัด 56,758 ราย 70,168 แปลง เนื้อที่ 383,441 ไร่ 32.48 ตารางวา อยู่ระหว่างดําเนินการจัดที่ดิน จํานวน 182 พื้นที่ 46 จังหวัด 49,511 ราย 65,485 แปลง และอยู่ระหว่างจัดทําข้อมูลให้ครบถ้วน จํานวน 76 พื้นที่ 11 จังหวัด
พลเอก อนุพงษ์ เผ่าจินดา กล่าวเพิ่มเติมว่า ขอให้คณะอนุกรรมการจัดที่ดิน เร่งรัดการดําเนินการตรวจสอบข้อมูลในการสํารวจพื้นที่ ผู้ได้รับการจัดที่ดิน เพื่อส่งให้คณะอนุกรรมการนโยบายที่ดินจังหวัด (คทช.จังหวัด) คัดเลือกบุคคลตามหลักเกณฑ์เข้าใช้ประโยชน์ในพื้นที่ รวมถึงการส่งเสริมอาชีพ และการตลาดอย่างเร็วที่สุด ตามระเบียบ กฎหมายที่เกี่ยวข้อง เพื่อให้พี่น้องประชาชนได้มีโอกาสในที่ดินเพื่อสร้างอาชีพ สร้างรายได้ พัฒนาคุณภาพชีวิตได้อย่างยั่งยืน
รัฐบาลไทย-ข่าวทำเนียบรัฐบาล-​รมว.ทส. เปิดงานประชุมระดับโลก GC Circular Living Symposium 2020 ร่วมมือกันเพื่อวันพรุ่งนี้ พลิกวิกฤตทรัพยากรโลกอย่างยั่งยืน
วันพฤหัสบดีที่ 12 พฤศจิกายน 2563
​รมว.ทส. เปิดงานประชุมระดับโลก GC Circular Living Symposium 2020 ร่วมมือกันเพื่อวันพรุ่งนี้ พลิกวิกฤตทรัพยากรโลกอย่างยั่งยืน
​รมว.ทส. เปิดงานประชุมระดับโลก GC Circular Living Symposium 2020 ร่วมมือกันเพื่อวันพรุ่งนี้ พลิกวิกฤตทรัพยากรโลกอย่างยั่งยืน
วันนี้ (12 พ.ย. 63) เวลา 09.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดงานประชุมระดับโลก GC Circular Living Symposium 2020 : Tomorrow Together ซึ่ง บริษัท พีทีที โกลบอล เคมิคอล จํากัด (มหาชน) หรือ GC ได้ผนึกกําลังพันธมิตรจัดงานนี้ขึ้น เพื่อตอกย้ําแนวคิดเศรษฐกิจหมุนเวียนสู่ภาคปฏิบัติ (Circular in Action) ตอบโจทย์การดูแลสิ่งแวดล้อมอย่างมีประสิทธิภาพ พลิกวิกฤตสู่โอกาสในการปฏิวัติการใช้ทรัพยากรโลกอย่างรู้คุณค่าและยั่งยืน โดยมี ดร.คงกระพัน อินทรแจ้ง ประธานเจ้าหน้าที่บริหาร GC คณะผู้บริหาร ทส. หน่วยงานภาครัฐ ภาคเอกชน และประชาชนเข้าร่วมงาน ณ รอยัลพารากอนฮอลล์ สยามพารากอน
นายวราวุธ ศิลปอาชา กล่าวว่า กิจกรรมในวันนี้ ถือเป็นก้าวสําคัญของประเทศที่จะแสดงพลังความร่วมมือระหว่างหน่วยงานทุกภาคส่วนในการขับเคลื่อนเรื่องการรักษาทรัพยากรธรรมชาติและสิ่งแวดล้อม โดยเฉพาะการร่วมสร้างสังคมรีไซเคิล และการขับเคลื่อนเศรษฐกิจหมุนเวียนและเศรษฐกิจสีเขียวในประเทศไทย ซึ่งเป็นโมเดลเศรษฐกิจสู่การพัฒนาที่ยั่งยืน มุ่งเน้นการนําทรัพยากรกลับมาใช้ประโยชน์อย่างสูงสุด เพื่อไม่ให้เกิดความขาดแคลน และสร้างมูลค่าเพิ่ม ตลอดจนกระบวนการที่ลดขยะหรือของเสียเหลือศูนย์ (Zero waste) นําไปสู่การแก้ไขปัญหาด้านทรัพยากรธรรมชาติและสิ่งแวดล้อม เป็นการปฏิวัติรูปแบบการใช้พลังงานและวัตถุดิบอย่างมีประสิทธิภาพ รักษาสมดุลระหว่างมนุษย์กับทรัพยากร นําไปสู่ความสําเร็จในการบรรลุเป้าหมายการพัฒนาอย่างยั่งยืนต่อไป
ในโอกาสนี้ รมว.ทส. ยังได้มอบฝาขวดน้ําพลาสติกจํานวน 100,000 ฝา จากกรมส่งเสริมคุณภาพสิ่งแวดล้อม และมหาวิทยาลัยราชภัฏสวนสุนันทา เพื่อใช้ในกิจกรรม Trashpresso l Funtastic Upcycling Plastic ที่นําพลาสติกที่ใช้แล้ว ทั้งประเภท PE,HDPE,PP และ PS มาอัพไซเคิลด้วยนวัตกรรมสุดล้ํา ได้เป็นแผ่นพลาสติกที่สามารถนําไปใช้ในการออกแบบตกแต่งทั้งภายในและภายนอก อาทิ กระถางปลูกต้นไม้ขนาดเล็ก กล่องใส่ของอเนกประสงค์ เป็นต้น ซึ่งนับเป็นอีกก้าวของการขยายขอบเขตการจัดการขยะพลาสติกจาก PET สู่ประเภทอื่นๆ ที่ทุกคนสามารถมีส่วนร่วมได้
รัฐบาลไทย-ข่าวทำเนียบรัฐบาล-ชวนท่องเที่ยวไฮซีซั่น ใช้จ่ายผ่านโครงการรัฐ
วันพฤหัสบดีที่ 12 พฤศจิกายน 2563
ชวนท่องเที่ยวไฮซีซั่น ใช้จ่ายผ่านโครงการรัฐ
--
#ไทยคู่ฟ้าเข้าสู่ฤดูท่องเที่ยว (High season) อย่างเต็มตัวแล้ว ช่วงนี้จึงเป็นเวลาทองของการได้ออกไปเที่ยวพักผ่อน รัฐบาลขอเชิญชวนประชาชนออกมาท่องเที่ยวในช่วงปลายปี และใช้จ่ายผ่านโครงการของรัฐ เช่น
• โครงการ "เราเที่ยวด้วยกัน" รับสิทธิส่วนลดค่าที่พัก 40% สูงสุดไม่เกิน 3,000 บาทต่อคืน รวมไม่เกิน 10 ห้องหรือ 10 คืน , รับคูปองสูงสุด 900 บาทต่อวัน เพื่อใช้เป็นค่าอาหาร ค่าเข้าสถานที่ท่องเที่ยวที่เข้าร่วมโครงการ และคืนเงินค่าตั๋วเครื่องบิน 40% นอกจากนี้ ค่าใช้จ่ายจากการท่องเที่ยว ยังสามารถนําไปลดหย่อนภาษีในโครงการช้อปดีมีคืนได้ด้วย (ปัจจุบันเหลือจํานวนสิทธิที่พักกว่า 2.2 ล้านสิทธิ และสิทธิตั๋วเครื่องบินอีกจํานวนกว่า 1.8 ล้านสิทธิ)
• โครงการ “กําลังใจ” รัฐสนับสนุนเงินให้คนละ 2,000 บาท แก่อาสาสมัครสาธารณสุขประจําหมู่บ้าน (อสม.) อาสาสมัครสาธารณสุขกรุงเทพมหานคร และ เจ้าหน้าที่โรงพยาบาลส่งเสริมสุขภาพตําบล (รพ.สต.) เป็นค่าใช้จ่ายให้เที่ยวในประเทศ 2 วัน 1 คืน
.
อย่างไรก็ตาม รัฐบาลให้ความสําคัญกับมาตรการป้องกันโรคระบาด ขณะเดียวกันจะต้องทําควบคู่กับการเดินหน้างานด้านเศรษฐกิจ โดยได้ย้ําถึงมาตรการป้องกันการแพร่ระบาดของโรคโควิด-19 ให้เป็นไปอย่างมีประสิทธิภาพ เพื่อสร้างความความมั่นใจในการท่องเที่ยวแบบ New Normal จึงขอประชาชนอย่ากังวลเกี่ยวกับการเดินทางออกไปท่องเที่ยว เพื่อช่วยให้เศรษฐกิจไทยขับเคลื่อนได้ดียิ่งขึ้นด้วย
รัฐบาลไทย-ข่าวทำเนียบรัฐบาล-ผู้ช่วยรมว.วธ. เป็นประธานเปิดกิจกรรมประชาสัมพันธ์ส่งเสริมการท่องเที่ยวชุมชนเชิงวัฒนธรม ชุมชนบ้านบางเสร่ "บางเสร่ไม่ใช่ขี้เหร่ มีเสน่ห์น่ารักน่าชม"
วันศุกร์ที่ 13 พฤศจิกายน 2563
ผู้ช่วยรมว.วธ. เป็นประธานเปิดกิจกรรมประชาสัมพันธ์ส่งเสริมการท่องเที่ยวชุมชนเชิงวัฒนธรม ชุมชนบ้านบางเสร่ "บางเสร่ไม่ใช่ขี้เหร่ มีเสน่ห์น่ารักน่าชม"
ผู้ช่วยรมว.วธ. เป็นประธานเปิดกิจกรรมประชาสัมพันธ์ส่งเสริมการท่องเที่ยวชุมชนเชิงวัฒนธรม ชุมชนบ้านบางเสร่ "บางเสร่ไม่ใช่ขี้เหร่ มีเสน่ห์น่ารักน่าชม"
วันที่ ๑๒ พฤศจิกายน ๒๕๖๓ เวลา ๑๗.๐๐ น. นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานเปิดกิจกรรมประชาสัมพันธ์ส่งเสริมการท่องเที่ยวชุมชนเชิงวัฒนธรม ชุมชนบ้านบางเสร่ "บางเสร่ไม่ใช่ขี้เหร่ มีเสน่ห์น่ารักน่าชม" ณ Kept Bang Saray Hotel ตําบลบางเสร่ อําเภอสัตหีบ จังหวัดชลบุรี โดยมี คุณวลีพร อินอนงค์ ประธานกลุ่มท่องเที่ยวโดยชุมชนบางเสร่ กล่าวต้อนรับ และมีผู้แทนวัฒนธรรมจังหวัดชลบุรี ดร.เพ่ง บัวหอม ปลัดเทศบาลตําบลบางเสร่ นายอภิชาติ อร่ามรัตน์ รองประธานกลุ่มไปด้วยกันไปได้ไกล หัวหน้าส่วนราชการในพื้นที่ และประชาชน เข้าร่วมงาน ทั้งนี้ กระทรวงวัฒนธรรม โดยสํานักงานวัฒนธรรมจังหวัดชลบุรีจัดกิจกรรมประชาสัมพันธ์ส่งเสริมการท่องเที่ยวชุมชนเชิงวัฒนธรรม ชุมชนบ้านบางเสร่ "บางเสร่ไม่ใช่ขี้เหร่ มีเสน่ห์น่ารักน่าชม" ตามนโยบายของ นายอิทธิพล คุณปลื้ม รัฐมนตรีว่าการกระทรวงวัฒนธรรม ในการต่อยอดวัฒนธรรม นําคุณค่าของวัฒนธรรม สร้างสรรค์สินค้าและบริการ (Creative Culture) เพื่อเพิ่มมูลค่าทางเศรษฐกิจ(Creative Culture) สร้างรายได้จากการท่องเที่ยวและบริการทางวัฒนธรรม สนับสนุนให้ชุมชนได้นําทุนทางวัฒนธรรมท้องถิ่นมาใช้ในการพัฒนาและต่อยอดเพื่อสร้างเสน่ห์ ที่เป็นเอกลักษณ์ของแหล่งท่องเที่ยวชุมชน
รัฐบาลไทย-ข่าวทำเนียบรัฐบาล-ถ้อยแถลงของ พลเอก ประยุทธ์ จันทร์โอชา นายกรัฐมนตรี ในพิธีปิดการประชุมสมัชชาอนามัยโลก สมัยที่ 73
วันศุกร์ที่ 13 พฤศจิกายน 2563
ถ้อยแถลงของ พลเอก ประยุทธ์ จันทร์โอชา นายกรัฐมนตรี ในพิธีปิดการประชุมสมัชชาอนามัยโลก สมัยที่ 73
ถ้อยแถลงของ พลเอก ประยุทธ์ จันทร์โอชา นายกรัฐมนตรี ในพิธีปิดการประชุมสมัชชาอนามัยโลก สมัยที่ 73 เมื่อวันที่ 13 พฤศจิกายน พ.ศ. 2563
ถ้อยแถลงของ พลเอก ประยุทธ์ จันทร์โอชา นายกรัฐมนตรี
ในพิธีปิดการประชุมสมัชชาอนามัยโลก สมัยที่ 73
เมื่อวันที่ 13 พฤศจิกายน พ.ศ. 2563
ดร. ทีโดรส อัดฮานอม กีบรีเยซุส ผู้อํานวยการใหญ่องค์การอนามัยโลก
มิส คีวา เบน ประธานสมัชชาอนามัยโลก สมัยที่ 73
ท่านผู้มีเกียรติทุกท่าน
ผมขอแสดงความชื่นชมผู้เข้าร่วมการประชุมทุกท่านที่ได้ร่วมกันอภิปรายและหารือประเด็นสําคัญต่าง ๆ ที่เกี่ยวข้อง ในการประชุมสมัชชาอนามัยโลก สมัยที่ 73 ตลอดทั้งสัปดาห์นี้ โดยเฉพาะการเสริมสร้างความมั่นคงด้านสุขภาพ และประเด็นเป้าหมาย Triple-billion targetsขององค์การอนามัยโลกที่จะเป็นเครื่องมือหลักของพวกเราในการเสริมสร้างศักยภาพในการรับมือกับโควิด-19 ตลอดจน โรคติดต่อที่อาจจะอุบัติใหม่ในอนาคต
ผมขอใช้โอกาสนี้ชื่นชมองค์การอนามัยโลกที่ได้สนับสนุนประเทศสมาชิกในการตอบโต้โรคโควิด-19 อย่างไม่ย่อท้อ อีกทั้งยังส่งเสริมให้ทุกคนเข้าถึงการตรวจวินิจฉัย ยารักษา และวัคซีนต้านโรคโควิด-19 อย่างเท่าเทียม ผ่านข้อริเริ่ม ACT-Accelerator รวมทั้งกลไก COVAX ซึ่งไทยได้สนับสนุนแนวทางดังกล่าวมาโดยตลอด
ท่านผู้มีเกียรติครับ
ไทยเป็นประเทศแรกในโลกที่พบผู้ป่วยโควิด-19 นอกประเทศจีน และเราได้ใช้มาตรการด้านสาธารณสุขในการควบคุมการแพร่ระบาดของโรคอย่างทันท่วงที จนได้รับการยกย่องจากนานาชาติว่าสามารถฟื้นตัวจากการแพร่ระบาดของโรคโควิด-19 ได้รวดเร็ว แต่เราก็ไม่ประมาท และมีความมุ่งมั่นที่จะพัฒนาศักยภาพการรับมือกับภาวะฉุกเฉินด้านสุขภาพให้ดียิ่งขึ้น ไทยจึงได้ร่วมกับสํานักงานองค์การอนามัยโลกประจําประเทศไทยทบทวนการดําเนินงานตอบโต้โรคโควิด-19 เพื่อถอดบทเรียนการปฏิบัติงานและปรับปรุงการดําเนินงานของไทยให้มีประสิทธิภาพมากขึ้น ซึ่งปัจจัยหลักที่ทําให้ไทยประสบความสําเร็จ ประกอบด้วย (1) ความเข้มแข็งของระบบสาธารณสุข รวมถึงบุคลากรทางการแพทย์ทุกท่าน และ (2) ความร่วมมือจากประชาชนและทุกภาคส่วนในสังคม
หลายประเทศในโลกกําลังเผชิญกับการระบาดของโควิด-19 รอบที่สอง ผมในนามรัฐบาลไทยขอส่งกําลังใจไปยังท่าน และขอย้ําความพร้อมของไทยในการสนับสนุนความเป็นอันหนึ่งอันเดียวของประชาคมโลกในการตอบโต้โรคระบาด โดยเฉพาะการเสริมสร้างความเข้มแข็งให้กับระบบสาธารณสุข และการส่งเสริมให้ยาและวัคซีนต้านโรคโควิด-19 เป็นสินค้าสาธารณะ ซึ่งการบรรลุเป้าหมายเหล่านี้ ประเทศใดประเทศหนึ่งหรือองค์การอนามัยโลก ไม่สามารถทํางานได้เพียงลําพัง จําเป็นจะต้องอาศัยความร่วมมือจากประเทศสมาชิกและจากทุกภาคส่วนที่เกี่ยวข้องมาร่วมมือกันจึงจะประสบความสําเร็จ “Together we can survive.”
ท้ายที่สุดนี้ ผมขอส่งความปรารถนาดีมายังผู้อํานวยการใหญ่องค์การอนามัยโลก เจ้าหน้าที่ และผู้เข้าร่วมการประชุมทุกท่าน ขอให้ทุกท่านมีสุขภาพแข็งแรง และปลอดภัยจากภยันตรายทั้งปวง
ขอบคุณครับ
รัฐบาลไทย-ข่าวทำเนียบรัฐบาล-รมว.วธ.บันทึกวีดิทัศน์กล่าวแสดงความยินดี และกล่าวสุนทรพจน์ในประเด็นความสัมพันธ์ไทย-จีน และการสืบทอด และการคุ้มครองมรดกทางวัฒนธรรม
วันศุกร์ที่ 13 พฤศจิกายน 2563
รมว.วธ.บันทึกวีดิทัศน์กล่าวแสดงความยินดี และกล่าวสุนทรพจน์ในประเด็นความสัมพันธ์ไทย-จีน และการสืบทอด และการคุ้มครองมรดกทางวัฒนธรรม
รมว.วธ.บันทึกวีดิทัศน์กล่าวแสดงความยินดี และกล่าวสุนทรพจน์ในประเด็นความสัมพันธ์ไทย-จีน และการสืบทอด และการคุ้มครองมรดกทางวัฒนธรรม
วันที่ ๑๓ พฤศจิกายน ๒๕๖๓ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกวีดิทัศน์กล่าวแสดงความยินดี และกล่าวสุนทรพจน์ในประเด็นความสัมพันธ์ไทย-จีน และการสืบทอด และการคุ้มครองมรดกทางวัฒนธรรม โดยจะนําไปฉายในพิธีเปิดการประชุมด้านวัฒนธรรมจีน-อาเซียน ครั้งที่ ๑๕ (The 15 China-ASEAN Cultural Forum) ซึ่งจะจัดขึ้นระหว่างวันที่ ๗ - ๙ ธันวาคม ๒๕๖๓ ณ นครหนานหนิง สาธารณรัฐประชาชนจีน โดยมี ผู้แทนศูนย์วัฒนธรรมแห่งประเทศจีน ณ กรุงเทพฯ ดําเนินการบันทึกเทปวีดิทัศน์ และมีน.ส.ขนิษฐา โชติกวณิชย์ ผู้อํานวยการกองการต่างประเทศ สป.วธ และเจ้าหน้าที่ที่เกี่ยวข้อง ร่วมสนับสนุนข้อมูล ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-รมว.วธ.เป็นประธานเปิดงานเทศกาลดิวาลี ครั้งที่ ๑ (1Th DWALI FAIR)
วันศุกร์ที่ 13 พฤศจิกายน 2563
รมว.วธ.เป็นประธานเปิดงานเทศกาลดิวาลี ครั้งที่ ๑ (1Th DWALI FAIR)
รมว.วธ.เป็นประธานเปิดงานเทศกาลดิวาลี ครั้งที่ ๑ (1Th DWALI FAIR)
วันที่ ๑๓ พฤศจิกายน ๒๕๖๓ เวลา ๑๒.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดงานเทศกาลดิวาลี ครั้งที่ ๑ (1Th DWALI FAIR) โดยมี นางสุจิตรา ดูไร (H.E. Ms. Suchitra Durai) เอกอัครราชทูตสาธารณรัฐอินเดียประจําประเทศไทย นายชยะพงส์ นะวิโรจน์ ประธานเจ้าหน้าที่บริหาร โครงการสุขสยาม น.ส.ปวีณา ซิงห์ รองอันดับ ๑ Miss Universe Thailand 2020 แขกผู้มีเกียรติ และผู้แทนหน่วยงานที่เกี่ยวข้อง เข้าร่วมงาน ณ ลานเมืองสุขสยาม ชั้น G ศูนย์การค้าไอคอนสยาม ทั้งนี้ กิจกรรมดังกล่าวจัดขึ้นเพื่อเฉลิมฉลองเทศกาล Diwali ของชาวไทยเชื้อสายอินเดียและชาวอินเดียโพ้นทะเล เพื่อรําลึกถึงเรื่องราวที่พระรามทรงมีชัยเหนือทศกัณฐ์และเสด็จพร้อมพระนางสีดา พระมเหสี กลับนิวัติสู่กรุงอโยธยา โดยจะมีการจุดเทียน ตะเกียง พลุดอกไม้ไฟ และประทัด เฉลิมฉลองทั่วทั้งประเทศอินเดีย และในทุกชุมชนที่ชาวอินเดียอาศัยอยู่ทั่วโลก ซึ่งเป็นประเพณีที่มีการสืบทอดจวบจนถึงปัจจุบัน
รัฐบาลไทย-ข่าวทำเนียบรัฐบาล-รพ.หัวหิน โชว์ศักยภาพ “ศูนย์โรคหัวใจและหลอดเลือดสมอง 24 ชั่วโมง” สวนหัวใจภายใน 30 นาที
วันศุกร์ที่ 13 พฤศจิกายน 2563
รพ.หัวหิน โชว์ศักยภาพ “ศูนย์โรคหัวใจและหลอดเลือดสมอง 24 ชั่วโมง” สวนหัวใจภายใน 30 นาที
รัฐมนตรีช่วยว่าการกระทรวงสาธารณสุข เปิดศูนย์โรคหัวใจและหลอดเลือดสมอง 24 ชั่วโมง โรงพยาบาลหัวหิน ผู้ป่วยได้รับการสวนหัวใจภายใน 30 นาที ใช้ระบบการจัดการแบบใหม่ภาคเอกชนร่วมให้บริการ ราคาราชการตั้งเป้าลดอัตราการตายจากโรคหลอดเลือดหัวใจไม่เกินร้อยละ 10
รัฐมนตรีช่วยว่าการกระทรวงสาธารณสุข เปิดศูนย์โรคหัวใจและหลอดเลือดสมอง 24 ชั่วโมง โรงพยาบาลหัวหิน ผู้ป่วยได้รับการสวนหัวใจภายใน 30 นาที ใช้ระบบการจัดการแบบใหม่ภาคเอกชนร่วมให้บริการ ราคาราชการตั้งเป้าลดอัตราการตายจากโรคหลอดเลือดหัวใจไม่เกินร้อยละ 10
วันนี้ (13 พฤศจิกายน 2563) ที่โรงพยาบาลหัวหิน จังหวัดประจวบคีรีขันธ์ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวภายหลังเป็นประธานเปิด “ศูนย์โรคหัวใจและหลอดเลือดสมอง 24 ชั่วโมง โรงพยาบาลหัวหิน” ว่า กระทรวงสาธารณสุข ได้พัฒนาโรงพยาบาลหัวหินให้เป็นโรงพยาบาลศูนย์เชี่ยวชาญภาคกลางฝั่งตะวันตกตอนล่าง ดูแลประชาชนในพื้นที่และจังหวัดใกล้เคียง รวมทั้งนักท่องเที่ยว บุคคลสําคัญระดับชาติจากหลายประเทศ ในปี 2562 พระบาทสมเด็จพระเจ้าอยู่หัวรัชกาลที่ 10 ทรงมีพระมหากรุณาธิคุณพระราชทานพระราชทรัพย์ส่วนพระองค์ 80 ล้านบาท เพื่อจัดซื้อเครื่องมือแพทย์ ให้โรงพยาบาลหัวหินพัฒนาเป็นศูนย์เชี่ยวชาญ 3 ด้าน คือ อุบัติเหตุฉุกเฉิน โรคหลอดเลือดหัวใจและหลอดเลือดสมอง และโรคระบบประสาท และในวันนี้ ได้เพิ่มศักยภาพ “ศูนย์โรคหัวใจและหลอดเลือดสมอง 24 ชั่วโมง โรงพยาบาลหัวหิน” ให้มีความพร้อมในการสวนหัวใจ ผ่าตัดหัวใจ ภายใน 30 นาที ตลอด 24 ชั่วโมง ใช้ระบบการจัดการแบบใหม่ที่มีภาคเอกชนร่วมให้บริการมาตรฐาน ราคาราชการ ผู้ป่วยไม่ต้องเสียค่าส่วนต่าง จะช่วยลดอัตราการตายจากโรคหลอดเลือดหัวใจ จากร้อยละ 22.5 ให้ได้ตามเป้าหมายคือไม่เกินร้อยละ 10
ดร.สาธิตกล่าวต่อว่า โรงพยาบาลหัวหิน ได้ดําเนินการตามนโยบายกระทรวงสาธารณสุข ลดแออัด ลดรอคอย เพิ่มการเข้าถึงบริการ ให้ผู้ป่วยได้รักษาใกล้บ้าน มีเป้าหมายผู้ป่วยร้อยละ 95 ไม่ต้องเดินทางไปรักษาไกลบ้าน เช่น เปิดบริการหอผู้ป่วยโรคเฉพาะทาง อาทิ โรคเลือด โรคผิวหนัง โรคมะเร็ง ศูนย์ทันตกรรมทันสมัยครบวงจร ศูนย์โรคตาศักยภาพสูง ขยายบริการล้างไตเป็น 32 เครื่อง เปิดคลินิกพิเศษนอกเวลาราชการ คลินิกสําหรับนักท่องเที่ยว คลินิกกัญชาทางการแพทย์ จัดระบบการดูแลผู้ป่วยที่บ้านเชื่อมโยงโรงพยาบาลสู่ชุมชน และมีแผนพัฒนาศูนย์ตรวจสุขภาพที่ทันสมัย สถานที่พักเพื่อรองรับการท่องเที่ยวเชิงสุขภาพ พร้อมทั้งการจัดตั้งโรงพยาบาลจิตเวชหัวหินของกรมสุขภาพจิตและจัดตั้งศูนย์รังสีรักษา จะแล้วเสร็จในปี 2565
ทั้งนี้ ศูนย์โรคหัวใจและหลอดเลือดสมอง 24 ชั่วโมง โรงพยาบาลหัวหินนั้น มีแพทย์หัวใจปฏิบัติงานเต็มเวลา 2 คน แพทย์หัวใจปฏิบัติงานล่วงเวลา 4 คน พยาบาลปฏิบัติงานเต็มเวลาและปฏิบัติงานล่วงเวลา รวม 19 คน พร้อมทําหัตถการสวนหัวใจภายใน 30 นาที และผ่าตัดหัวใจภายใน 2 ชั่วโมง เปิดบริการแผนกผู้ป่วยนอกวันจันทร์, วันพุธ เวลา 09.00 – 12.00 น. ณ ศูนย์โรคหัวใจและหลอดเลือดสมอง โรงพยาบาลหัวหิน และวันศุกร์ เวลา 09.00 – 12.00 น. ณ โรงพยาบาลหัวหิน 4 ถนนแนบเคหาสน์ สามารถสอบถามรายละเอียดเพิ่มเติมได้ที่เบอร์โทร 06 6005 1414
********************************* 13 พฤศจิกายน 2563
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ ร่วมเวทีเสวนา “บทบาท CIO ในการเปลี่ยนแปลงภาครัฐ สู่องค์กรดิจิทัลและการบริหารจัดการองค์กร
วันศุกร์ที่ 13 พฤศจิกายน 2563
ปลัดกระทรวงดิจิทัลฯ ร่วมเวทีเสวนา “บทบาท CIO ในการเปลี่ยนแปลงภาครัฐ สู่องค์กรดิจิทัลและการบริหารจัดการองค์กร
ปลัดกระทรวงดิจิทัลฯ ร่วมเวทีเสวนา “บทบาท CIO ในการเปลี่ยนแปลงภาครัฐ สู่องค์กรดิจิทัลและการบริหารจัดการองค์กร
เมื่อวันที่ 11 พฤศจิกายน 2563 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ร่วมเวทีเสวนา หัวข้อ “บทบาท CIO ในการเปลี่ยนแปลงภาครัฐสู่องค์กรดิจิทัลและการบริหารจัดการองค์กร ร่วมกับ นางชุติมา หาญเจริญ รองเลขาธิการ ก.พ. และนางเมธินี เทพมณี อดีตเลขาธิการ ก.พ. ซึ่งเป็นส่วนหนึ่งของการอบรมหลักสูตรผู้บริหารดิจิทัลเพื่อเศรษฐกิจและสังคม ณ ห้องบุหงา ชั้น 3 โรงแรมโกลเด้น ทิวลิป ซอฟเฟอริน กรุงเทพฯ ในโอกาสนี้ เวทีเสวนาได้ร่วมแลกเปลี่ยนถึงประเด็น ความสําคัญและบทบาทหน้าที่และความรับผิดชอบของ GCIO การบริหารจัดการทรัพยากรองค์กรภายใต้ข้อจํากัด ปัญหา อุปสรรคปัจจุบันของภาครัฐเพื่อเตรียมความพร้อม และเรื่องนโนบายและแนวทางการพัฒนาโครงสร้างและสมรรถนะบุคลากร GCIO ในระยะยาว
******************
รัฐบาลไทย-ข่าวทำเนียบรัฐบาล-รองนายกฯ วิษณุ ชื่นชมการทำงานของ ป.ป.ส. สร้างผลงานเป็นที่น่าพอใจ โดย ปชช. พึงพอใจและเชื่อมั่นต่อดำเนินการป้องกันแก้ไขปัญหายาเสพติดไม่น้อยกว่าร้อยละ 90
วันศุกร์ที่ 13 พฤศจิกายน 2563
รองนายกฯ วิษณุ ชื่นชมการทํางานของ ป.ป.ส. สร้างผลงานเป็นที่น่าพอใจ โดย ปชช. พึงพอใจและเชื่อมั่นต่อดําเนินการป้องกันแก้ไขปัญหายาเสพติดไม่น้อยกว่าร้อยละ 90
รองนายกฯ วิษณุ ชื่นชมการทํางานของ ป.ป.ส. สร้างผลงานเป็นที่น่าพอใจ โดย ปชช. พึงพอใจและเชื่อมั่นต่อดําเนินการป้องกันแก้ไขปัญหายาเสพติดไม่น้อยกว่าร้อยละ 90
วันนี้ (13 พ.ย. 63) เวลา 14.00 น. ณ ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานในการประชุมคณะกรรมการป้องกันและปราบปรามยาเสพติด ครั้งที่ 3/2563 โดยมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และนายสมศักดิ์ เทพสุทิน รัฐมนตรีว่าการกระทรวงยุติธรรม เข้าร่วมด้วย โดยที่ประชุมได้เห็นชอบพื้นที่ที่จะประกาศให้เป็นท้องที่ให้เสพและครอบครองพืชกระท่อมได้โดยไม่เป็นความผิด จํานวน 135 หมู่บ้าน/ชุมชนเพื่อเป็นประโยชน์ในทางการแพทย์ พร้อมมอบหมายให้กระทรวงสาธารณสุข ประกาศให้พื้นที่จํานวน 135 หมู่บ้าน/ชุมชน เป็นท้องที่ที่ให้เสพพืชกระท่อมได้โดยไม่เป็นความผิด ตามมาตรา 58/2 แห่งพระราชบัญญัติยาเสพติดให้โทษ พ.ศ. 2522 ซึ่งแก้ไขเพิ่มเติม โดยพระราชบัญญัติยาเสพติดให้โทษ (ฉบับที่ 7) พ.ศ. 2562
ที่ประชุมรับทราบแผนปฏิบัติการด้านการป้องกันและปราบปรามยาเสพติด พ.ศ. 2564 โดยมีแนวคิดหลัก คือ แก้ไขปัญหายาเสพติด ตั้งแต่ ต้นทาง - กลางทาง - ปลายทาง ยึดคนเป็นศูนย์กลาง แก้ไขปัญหาตามบริบทของพื้นที่ และให้ความสําคัญกับการมีส่วนร่วมของทุกภาคส่วน นําไปสู่ผลสัมฤทธิ์สุดท้าย คือ สังคมไทยปลอดภัยจากยาเสพติด โดยมีจุดเน้น เช่น พัฒนาและผลักดันความร่วมมือระหว่างประเทศ เพื่อลดทอนศักยภาพลักลอบค้าและผลิตยาเสพติด สารตั้งต้นและเคมีภัณฑ์ ดําเนินการกับทรัพย์สินในคดีความผิดที่เกี่ยวกับยาเสพติดตามกฎหมายที่เกี่ยวข้องเพื่อขยายผลไปยังโครงสร้างเครือข่ายการค้ายาเสพติด และนักค้ารายสําคัญ ดูแลผู้ผ่านการบําบัดรักษาอย่างต่อเนื่องและไม่กลับมาเสพซ้ํา เป็นต้น สําหรับผลการดําเนินงานตามแผนปฏิบัติการด้านการป้องกันและปราบปรามยาเสพติด พ.ศ. 2563 พบว่าประชาชนมีความพึงพอใจและมีความเชื่อมั่นต่อการดําเนินงานป้องกันและแก้ไขปัญหาด้านยาเสพติดของรัฐบาลโดยเฉลี่ยไม่น้อยกว่าร้อยละ 90
ทั้งนี้ ในการดําเนินการแก้ไขปัญหายาเสพติดปี พ.ศ. 2564 สํานักงานป้องกันและปราบปรามยาเสพติด (ป.ป.ส.) จะยังคงยึดกรอบแนวทางตามยุทธศาสตร์ชาติ แผนพัฒนาเศรษฐกิจและสังคมแห่งชาติ ฉบับที่ 12 แผนแม่บทด้านความมั่นคง สอดคล้องกับนโยบายของนายกรัฐมนตรี เพื่อสร้างความมั่นคง ความปลอดภัย มุ่งเน้นกระบวนการมีส่วนร่วมจากทุกภาคส่วน และการบังคับใช้กฎหมายอย่างเคร่งครัด รวมถึงการร่วมมือกับประเทศเพื่อนบ้านและประเทศต่างๆ ในทุกภูมิภาค
ทั้งนี้ ก่อนการปิดประชุม ฯ รองนายกรัฐมนตรีได้กล่าวชื่นชมผลการดําเนินงานที่ผ่านมาของ ป.ป.ส. เป็นที่น่าพอใจ รวมถึงผลงานจับกุมยาเสพติดจําพวกเคตามีน จํานวน 11.5 ตัน ซึ่งคาดว่าเป็นรายใหญ่ที่สุดในประเทศไทยที่จังหวัดฉะเชิงเทราเมื่อวันที่ 12 พ.ย. ที่ผ่านมา และขอบคุณเจ้าหน้าที่ทุกฝ่ายที่เกี่ยวข้องที่ร่วมกันทํางานจนประสบผลสําเร็จตามเป้าหมายที่กําหนดไว้
---------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ ย้ำ การใช้ที่ดิน ส.ป.ก. ต้องเป็นประโยชน์สูงสุดกับเกษตรกร
วันศุกร์ที่ 13 พฤศจิกายน 2563
นายกฯ ย้ํา การใช้ที่ดิน ส.ป.ก. ต้องเป็นประโยชน์สูงสุดกับเกษตรกร
นายกฯ ย้ํา การใช้ที่ดิน ส.ป.ก. ต้องเป็นประโยชน์สูงสุดกับเกษตรกร
วันที่ 13 พ.ย.63 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เรื่องการจัดสรรที่ดินเพื่อให้ประชาชนมีที่ดินทํากินนั้นนายกรัฐมนตรีได้ให้ความสําคัญเป็นอย่างมาก ที่ผ่านมา ได้สั่งการให้สํานักงานการปฏิรูปที่ดินเพื่อเกษตรกรรม (ส.ป.ก.) เร่งออกเอกสารสิทธิให้เกษตรกร และดําเนินการเรียกคืนที่ดินจากนายทุนเพื่อนํามาจัดสรรให้เกษตรกร และเกิดการใช้ทรัพยากรอย่างคุ้มค่า
สําหรับประเด็นความกังวลใจว่าประกาศการใช้ที่ดิน ส.ป.ก.ที่เพิ่งออกมานั้น จะเป็นการเอื้อประโยชน์ต่อนายทุนหรือไม่ นายกรัฐมนตรีได้กล่าวว่า ตนจะไม่ปล่อยให้มีการทุจริตหรือฉวยโอกาสอย่างแน่นอน และจะติดตามทั้งเรื่องประสิทธิภาพและความโปร่งใสในการให้สิทธิใช้ที่ดินอย่างต่อเนื่อง อย่างไรก็ตาม ขอให้ประชาชนเข้าใจว่า สาระทั้งหมดของประกาศฉบับใหม่ยังคงยึดหลักประโยชน์สูงสุดของเกษตรกร โดยต้องดูแลทั้งระบบ ให้ครบต้นน้ํา กลางน้ํา ปลายน้ํา เพื่อให้เกษตรกรหลุดจากความยากจน ส่วนเนื้อหาที่ขยายให้ครอบคลุมกิจการที่เป็นการสนับสนุนและกิจการที่เกี่ยวเนื่องกับการปฏิรูปที่ดินเพื่อเกษตรกรรม เป็นไปตามข้อเรียกร้องของเกษตรกรที่อยากให้อุตสาหกรรมแปรรูปอยู่ใกล้แหล่งผลิต เพื่อเพิ่มมูลค่าสินค้า อีกทั้งสอดคล้องกับสภาพพื้นที่จริงที่บางส่วนไม่สามารถนํามาทําการเกษตรได้ บางที่ก็เป็นแหล่งชุมชนไปแล้ว
นางสาวรัชดา กล่าวด้วยว่า นอกจากข้อสั่งการนายกรัฐมนตรีที่ให้กระบวนการทุกอย่างเป็นไปอย่างโปร่งใสตรวจสอบได้ ในประกาศ ส.ป.ก. ยังกําหนดไว้ชัดเจนว่า การพิจารณาอนุญาตให้ใช้ที่ดิน ผู้มีอํานาจคือ คณะกรรมการที่ประกอบด้วย ผู้ว่าราชการจังหวัด หน่วยงานราชการส่วนภูมิภาค ผู้แทนภาคเอกชนและเกษตรกร โครงการที่เสนอขออนุมัติต้องแสดงให้เห็นถึงประโยชน์ที่เกษตรกร สถาบันเกษตรกร และ ส.ป.ก.จะได้รับ รวมถึงต้องผ่านการทําประชาคมหมู่บ้าน/อบต.เสียก่อน ส่วนเรื่องการครอบครองที่ดินโดยผิดกฎหมายที่เป็นคดีความแล้ว ทุกอย่างเป็นไปตามกระบวนการยุติธรรม จึงไม่เกี่ยวกับประกาศฉบับนี้
รัฐบาลไทย-ข่าวทำเนียบรัฐบาล-ไทยเสนอแนวคิด “สามใหม่” (Three New) มุ่งพัฒนาเทคโนโลยีและนวัตกรรม ส่งเสริมธุรกิจ SMEs ในอาเซียน
วันศุกร์ที่ 13 พฤศจิกายน 2563
ไทยเสนอแนวคิด “สามใหม่” (Three New) มุ่งพัฒนาเทคโนโลยีและนวัตกรรม ส่งเสริมธุรกิจ SMEs ในอาเซียน
ไทยเสนอแนวคิด “สามใหม่” (Three New) มุ่งพัฒนาเทคโนโลยีและนวัตกรรม ส่งเสริมธุรกิจ SMEs ในอาเซียน
วันนี้ (13 พ.ย.63) เวลา 16.05 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กล่าวแสดงวิสัยทัศน์ในการประชุม ASEAN Business and Investment Summit (ASEAN BIS) 2020 ผ่านการประชุมรูปแบบผสมระหว่างการประชุมที่กรุงฮานอยและการจัดการประชุมทางไกลเพื่ออํานวยความสะดวกให้แก่ผู้ที่ไม่สามารถเดินทางมาร่วมการประชุมได้ ภายใต้หัวข้อ “Sustainable Development and Inclusive Growth”
นายกรัฐมนตรีกล่าวว่า “การพัฒนาที่ยั่งยืนและการเจริญเติบโตอย่างทั่วถึง” เป็นประเด็นสําคัญที่ภาครัฐและภาคเอกชนต้องร่วมกันผลักดัน เพื่อให้อาเซียนเป็นประชาคมที่มีความก้าวหน้า ยั่งยืน และไม่ทิ้งใครไว้ข้างหลัง โดยในปัจจุบัน ประเทศใดที่มีภาครัฐ ผู้ประกอบการ และแรงงานที่มีความพร้อมและสามารถปรับตัวได้รวดเร็ว
ก็จะได้รับประโยชน์ทางเศรษฐกิจภายใต้ชีวิตวิถีปกติใหม่มากกว่าที่อื่น ดังนั้น ภูมิภาคอาเซียนจึงมีความจําเป็นอย่างยิ่งที่ต้องเร่งปรับตัวเพื่อรับมือกับความเปลี่ยนแปลงที่เกิดขึ้นอย่างเต็มศักยภาพ
นายกรัฐมนตรีได้เสนอแนวคิด “สามใหม่” (Three New) เพื่อเป็นแนวทางในการใช้ประโยชน์จากเทคโนโลยีและนวัตกรรมสําหรับการปรับตัวและดําเนินธุรกิจภายใต้วิถีปกติใหม่ 3 ประการ ดังนี้
ส่งเสริมการพัฒนา “โมเดลเศรษฐกิจใหม่” รักษาสมดุลระหว่างความเจริญเติบโตทางเศรษฐกิจ ความก้าวหน้าทางเทคโนโลยี ความเท่าเทียมทางสังคม และความยั่งยืนของสิ่งแวดล้อม ซึ่งไทยมี “BCG Model” ที่ให้ความสําคัญกับการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว
แสวงหา “พลังเศรษฐกิจใหม่” โดยใช้ประโยชน์จากวิทยาศาสตร์ เทคโนโลยี และนวัตกรรม เพื่อพัฒนาเศรษฐกิจที่เป็นจุดแข็งของภูมิภาค โดยเฉพาะการพัฒนาขีดความสามารถของ SMEs ในอาเซียน
ซึ่งสนับสนุนให้เกิดการถ่ายทอดองค์ความรู้ด้านนวัตกรรมแบบ “พี่สองน้อง” เช่น เพิ่มพูนทักษะด้านดิจิทัล ทั้งธุรกิจและการตลาดออนไลน์ รวมทั้งสร้างโอกาสในการเข้าถึงแหล่งเงินทุน
สร้าง “ระบบนิเวศทางเศรษฐกิจใหม่” ด้วยการส่งเสริมการพัฒนาโครงสร้างพื้นฐานด้านดิจิทัล
ที่ประชาชนและภาคธุรกิจรายย่อยสามารถเข้าถึงได้ ซึ่งไทยมีโครงการ “ASEAN Digital Hub”
ที่ช่วยยกระดับโครงสร้างพื้นฐานด้านดิจิทัลในอาเซียน รวมถึงโครงการ “Digital Park Thailand”
ซึ่งเป็นส่วนหนึ่งของโครงการเขตพัฒนาพิเศษภาคตะวันออก (EEC)
นอกจากนี้ นายกรัฐมนตรีได้เน้นย้ําถึงการส่งเสริมการบูรณาการด้านดิจิทัลในภูมิภาคเพื่อสร้างโอกาสทางธุรกิจอย่างทั่วถึงเพื่อการเป็น “ดิจิทัลอาเซียน” อย่างแท้จริง พร้อมสนับสนุนข้อริเริ่มของสภาที่ปรึกษาธุรกิจอาเซียน ในการส่งเสริมความเชื่อมโยงของการทําธุรกรรมทางการค้าดิจิทัลในอาเซียนอย่างครบวงจร เพื่อสร้างมาตรฐานใหม่ในการประกอบธุรกิจระหว่างผู้ประกอบการในอาเซียนและคู่ค้าในต่างประเทศ รวมทั้งหวังเป็นอย่างยิ่งว่า แนวคิด “สามใหม่” ที่ได้นําเสนอไปนั้นจะเป็นประโยชน์ในการพัฒนาประชาคมอาเซียน โดยไม่ทิ้งใครไว้ข้างหลัง
รัฐบาลไทย-ข่าวทำเนียบรัฐบาล-นายกฯ กล่าวถ้อยแถลงในพิธีปิดการประชุมสมัชชาอนามัยโลก สมัยที่ 73 เน้นย้ำความร่วมมือจากทุกภาคส่วน เพื่อบรรลุเป้าหมายในการตอบโต้โรคโควิด-19
วันศุกร์ที่ 13 พฤศจิกายน 2563
นายกฯ กล่าวถ้อยแถลงในพิธีปิดการประชุมสมัชชาอนามัยโลก สมัยที่ 73 เน้นย้ําความร่วมมือจากทุกภาคส่วน เพื่อบรรลุเป้าหมายในการตอบโต้โรคโควิด-19
นายกฯ กล่าวถ้อยแถลงในพิธีปิดการประชุมสมัชชาอนามัยโลก สมัยที่ 73 เน้นย้ําความร่วมมือจากทุกภาคส่วน เพื่อบรรลุเป้าหมายในการตอบโต้โรคโควิด-19
วันนี้ (วันพฤหัสบดีที่ 13 พฤศจิกายน 2563) เวลา 17.43 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถ้อยแถลงผ่านระบบออนไลน์ เนื่องในพิธีปิดการประชุมสมัชชาอนามัยโลก สมัยที่ 73 โดยสรุปสาระสําคัญ ดังนี้
นายกรัฐมนตรีกล่าวแสดงความชื่นชมผู้เข้าร่วมการประชุมฯ ที่ได้อภิปรายและหารือประเด็นสําคัญต่าง ๆ ที่เกี่ยวข้องร่วมกันตลอดทั้งสัปดาห์นี้ โดยเฉพาะประเด็นการเสริมสร้างความมั่นคงด้านสุขภาพ และเป้าหมาย Triple-billion targets ขององค์การอนามัยโลก ซึ่งจะเป็นเครื่องมือหลักในการเสริมสร้างศักยภาพเพื่อรับมือกับโรคโควิด-19 รวมถึงโรคติดต่อที่อาจจะเกิดขึ้นใหม่ในอนาคต นอกจากนี้ นายกรัฐมนตรีได้กล่าวชื่นชมองค์การอนามัยโลกที่สนับสนุนประเทศสมาชิกในการตอบโต้โรคโควิด-19 อย่างไม่ย่อท้อ อีกทั้งยังส่งเสริมให้ทุกคนเข้าถึงการตรวจวินิจฉัย ยารักษา และวัคซีนต้านโรคโควิด-19 อย่างเท่าเทียม ผ่านข้อริเริ่ม ACT-Accelerator และกลไก COVAX ซึ่งไทยสนับสนุนแนวทางดังกล่าวมาโดยตลอด
นายกรัฐมนตรีกล่าวว่า ไทยเป็นประเทศแรกในโลกที่พบผู้ป่วยโควิด-19 นอกประเทศจีน และเราได้ใช้มาตรการด้านสาธารณสุขในการควบคุมการแพร่ระบาดของโรคอย่างทันท่วงที จนได้รับการยกย่องจากนานาชาติว่าสามารถฟื้นตัวจากการแพร่ระบาดของโรคโควิด-19 ได้รวดเร็ว อย่างไรก็ดี ด้วยความไม่ประมาทและความมุ่งมั่นที่จะพัฒนาศักยภาพการรับมือกับภาวะฉุกเฉินด้านสุขภาพให้ดียิ่งขึ้น ไทยจึงได้ร่วมกับสํานักงานองค์การอนามัยโลกประจําประเทศไทยทบทวนการดําเนินการเพื่อถอดบทเรียนการปฏิบัติงานและปรับปรุงการดําเนินงานของไทยให้มีประสิทธิภาพมากขึ้น โดยปัจจัยหลักที่ทําให้ไทยประสบความสําเร็จ ประกอบด้วย ความเข้มแข็งของระบบสาธารณสุข รวมถึงบุคลากรทางการแพทย์ และความร่วมมือจากประชาชนและทุกภาคส่วนในสังคม
โอกาสนี้ นายกรัฐมนตรีได้ส่งกําลังใจไปยังทุกประเทศทั่วโลกที่กําลังเผชิญกับการแพร่ระบาดของโรคโควิด-19 รอบที่สอง ตลอดจน เน้นย้ําความพร้อมของไทยในการสนับสนุนความเป็นอันหนึ่งอันเดียวกันของประชาคมโลกในการตอบโต้โรคระบาด โดยเฉพาะการเสริมสร้างความเข้มแข็งให้กับระบบสาธารณสุข และการส่งเสริมให้ยาและวัคซีนต้านโรคโควิด-19 เป็นสินค้าสาธารณะ ซึ่งการบรรลุเป้าหมายเหล่านี้ จําเป็นจะต้องอาศัยความร่วมมือจากประเทศสมาชิกและจากทุกภาคส่วนที่เกี่ยวข้องจึงจะประสบความสําเร็จ “Together we can survive.”
รัฐบาลไทย-ข่าวทำเนียบรัฐบาล-โฆษกรัฐบาลเชิญกลุ่มเห็นต่าง เสนอไอเดียเศรษฐกิจ ร่วมเดินหน้าประเทศไทย
วันศุกร์ที่ 13 พฤศจิกายน 2563
โฆษกรัฐบาลเชิญกลุ่มเห็นต่าง เสนอไอเดียเศรษฐกิจ ร่วมเดินหน้าประเทศไทย
โฆษกรัฐบาลเชิญกลุ่มเห็นต่าง เสนอไอเดียเศรษฐกิจ ร่วมเดินหน้าประเทศไทย
วันนี้ (13 พ.ย. 63) เวลา 14.00 น. ณ ศูนย์แถลงข่าวตึกนารีสโมสร ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรี แถลงผลความคืบหน้าโครงการกระตุ้นเศรษฐกิจของรัฐบาลและประเด็นที่อยู่ในความสนใจของสื่อมวลชน โดยเผยรัฐบาลอยากเห็นประชาชนทุกภาคส่วนมีส่วนร่วมช่วยกันแก้ไขปัญหาต่าง ๆ โดยเฉพาะปัญหาเศรษฐกิจ หลังที่คนไทยร่วมมือกันควบคุมการแพร่ระบาดไวรัสโควิด-19 จนปัจจุบันถือว่าไทยสามารถก้าวข้ามปัญหาการแพร่ระบาดของโควิด-19 ได้แล้ว ขณะเดียวกันรัฐบาลได้ผลักดันการจัดหาวัคซีนผ่าน 3 แนวทางหลัก ได้แก่ สนับสนุนงบประมาณให้กับบริษัทวิจัยภายในประเทศ จัดสรรงบประมาณสนับสนุนการร่วมผลิตวัคซีนกับต่างประเทศ และการจัดซื้อ เพื่อนําเข้าวัคซีนจากต่างประเทศในอนาคต โดยปัญหาที่ยังต้องการการแก้ไข คือ ปัญหาเศรษฐกิจ หลายมาตรการที่ดําเนินการแล้วประสบความสําเร็จทั้ง โครงการคนละครึ่ง เราเที่ยวด้วยกัน ช้อปดีมีคืน ก็จะมีการต่อยอดต่อไป รวมทั้งปิดช่องโหว่โครงการที่ทําให้เกิดปัญหา
โฆษกประจําสํานักนายกรัฐมนตรียังกล่าวถึงการแสดงความคิดเห็นต่างทางการเมืองว่า รัฐบาลไม่ได้ปิดกั้น
แต่อยากเห็นให้การชุมนุมเป็นไปอย่างสร้างสรรค์ พบว่าในโซเชียลมีเดียมีการเผยแพร่ข่าวปลอม หรือ Fake News รวมทั้งการเสียดสีหรือการชุมนุมที่ไม่ได้คํานึงถึงขนบธรรมเนียมของประเทศไทยอันดีที่มีมาอย่างยาวนาน จึงอยากเชิญชวนกลุ่มผู้เห็นต่าง นําเสนอแนวคิดเพิ่มเติม นอกเหนือจากประเด็นการเมือง โดยเฉพาะขอให้ช่วยกันเสนอข้อคิดเห็นที่เป็นประโยชน์ในการแก้ไขปัญหาเศรษฐกิจ เช่น มาตรการหรือโครงการต่าง ๆ ยืนยันว่า รัฐบาลยินดีรับฟังข้อเรียกร้องที่สามารถนํามาเป็นแนวทางให้ประเทศไทยได้สามารถก้าวผ่านวิกฤตเศรษฐกิจหลังการแพร่ระบาดของเชื้อไวรัสโควิด-19 รัฐบาลก็พร้อมนํามาปฏิบัติให้เกิดความเป็นรูปธรรม
โฆษกประจําสํานักนายกรัฐมนตรียังย้ําว่า ข้อเรียกร้องต่าง ๆ รวมทั้งการแก้ไขรัฐธรรมนูญจะต้องดําเนินการด้วยกลไกของรัฐสภาตามระบอบประชาธิปไตยภายใต้รัฐธรรมนูญฉบับปัจจุบัน ด้วยการพูดคุย หารือ รัฐบาลพร้อมที่จะเข้ามาเป็นส่วนหนึ่งขององค์ประกอบในการเจรจา เพื่อหาทางออกทางการเมือง ซึ่งผู้ชุมนุมสามารถเข้ามามีส่วนร่วมอย่างสร้างสรรค์ ในแนวทางที่ไม่ส่งผลกระทบต่อเศรษฐกิจในวงกว้างและประชาชนส่วนใหญ่ ซึ่งสื่อมวลชนเองก็มีบทบาทสําคัญในการนําเสนอข้อเรียกร้องต่าง ๆ ของผู้ชุมนุมให้รัฐบาลได้รับทราบด้วยเช่นกัน
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไทย-ออสเตรเลีย ร่วมลงนามยกระดับความสัมพันธ์สู่ “ความเป็นหุ้นส่วนทางยุทธศาสตร์” ครอบคลุมการพัฒนาทุกมิติ
วันศุกร์ที่ 13 พฤศจิกายน 2563
ไทย-ออสเตรเลีย ร่วมลงนามยกระดับความสัมพันธ์สู่ “ความเป็นหุ้นส่วนทางยุทธศาสตร์” ครอบคลุมการพัฒนาทุกมิติ
ไทย-ออสเตรเลีย ร่วมลงนามยกระดับความสัมพันธ์สู่ “ความเป็นหุ้นส่วนทางยุทธศาสตร์” ครอบคลุมการพัฒนาทุกมิติ
วันนี้ (วันศุกร์ที่ 13 พฤศจิกายน 2563) เวลา 13.00 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และนายสกอตต์ มอร์ริสัน นายกรัฐมนตรีแห่งเครือรัฐออสเตรเลีย ได้เข้าร่วมพิธีลงนามในปฏิญญาร่วมว่าด้วยความเป็นหุ้นส่วนทางยุทธศาสตร์ระหว่างราชอาณาจักรไทยกับออสเตรเลีย (Joint Declaration on the Strategic Partnership between the Kingdom of Thailand and Australia) ผ่านระบบการประชุมทางไกล
นายกรัฐมนตรีทั้งสองฝ่ายยินดีที่จะได้ร่วมลงนามสนับสนุนการยกระดับความสัมพันธ์ไทยและออสเตรเลียให้ใกล้ชิดยิ่งขึ้นเพื่อไปสู่มิติใหม่ของ “ความเป็นหุ้นส่วนทางยุทธศาสตร์” ร่วมกัน และเชื่อมั่นว่าจะใช้โอกาสนี้กระชับความร่วมมือระหว่างกันให้แนบแน่นและลึกซึ้งยิ่งขึ้นต่อไป ทั้งในด้านความมั่นคง การทหาร เศรษฐกิจ ตลอดจนสาขาที่สําคัญต่อการเจริญเติบโตและการพัฒนาอย่างยั่งยืน อาทิ วิทยาศาสตร์ เทคโนโลยี นวัตกรรม การศึกษา สาธารณสุข เกษตร และสิ่งแวดล้อม
อนึ่ง ภายหลังการลงนามในปฏิญญาร่วมฯ หน่วยงานต่าง ๆ ของไทยและออสเตรเลียจะร่วมกันพิจารณาจัดทําแผนปฏิบัติการร่วม (Joint Plan of Action) เพื่อเป็นกรอบแผนงานในการส่งเสริมและเพิ่มพูนความร่วมมือระหว่างกันอย่างเป็นรูปธรรมต่อไป
รัฐบาลไทย-ข่าวทำเนียบรัฐบาล-รมช.ศธ.’กนกวรรณ’ ประชุมนโยบาย คลังปัญญาผู้สูงอายุเพื่อรวมพลังภาคีและสร้างชุมชนสุขภาวะ มุ่งหวัง 60+ ไอดอล กระจายทั่วประเทศไทย
วันศุกร์ที่ 13 พฤศจิกายน 2563
รมช.ศธ.’กนกวรรณ’ ประชุมนโยบาย คลังปัญญาผู้สูงอายุเพื่อรวมพลังภาคีและสร้างชุมชนสุขภาวะ มุ่งหวัง 60+ ไอดอล กระจายทั่วประเทศไทย
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เป็นประธานการประชุมเวทีนําเสนอนโยบาย “คลังปัญญาผู้สูงอายุ เพื่อรวมพลังภาคีและสร้างชุมชนสุขภาวะ” ณ ห้องประชุมราชวัลลภ กระทรวงศึกษาธิการ
(13 พฤศจิกายน 2563) นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เป็นประธานการประชุมเวทีนําเสนอนโยบาย “คลังปัญญาผู้สูงอายุ เพื่อรวมพลังภาคีและสร้างชุมชนสุขภาวะ” ณ ห้องประชุมราชวัลลภ กระทรวงศึกษาธิการ
เพื่อสร้างความร่วมมือและกระบวนการมีส่วนร่วมของทุกองค์กรภาคี เพื่อพัฒนาคุณภาพชีวิตสําหรับผู้สูงอายุ โดยเฉพาะส่งเสริมการเข้าถึงข้อมูลที่รอบด้าน การเสริมสมรรถนะการเรียนรู้ที่ต่อเนื่อง รวมทั้งการพัฒนาบุคลากรด้านการจัดการความรู้ ผู้นําการเปลี่ยนแปลง และการสื่อสาร เพื่อลดความเหลื่อมล้ํา ต่อยอดองค์ความรู้และภูมิปัญญา เพื่อขับเคลื่อนสู่สังคมสุขภาวะ
นางกนกวรรณ วิลาวัลย์ กล่าวว่า ขอขอบคุณสํานักงานพัฒนาวิทยาศาสตร์และเทคโนโลยีแห่งชาติ (สวทช.) สํานักงานส่งเสริมการศึกษานอกระบบและการศึกษาตามอัธยาศัย (กศน.) และมูลนิธิสถาบันวิจัยและพัฒนาระบบสุขภาพชุมชน (มสพช.) ที่ได้ร่วมกันทํางานนโยบายนี้ โดยการนําเอาศักยภาพของบุคลากรและจุดแข็งของแต่ละหน่วยงาน มาร่วมกันนําเทคโนโลยีสารสนเทศมาใช้ในการพัฒนาระบบคลังปัญญาผู้สูงอายุในครั้งนี้
จากนโยบาย กศน. Wow ด้านที่ 4 เสริมสร้างความร่วมมือภาคีเครือข่าย Good Partnership โดยเห็นว่า “ภูมิปัญญา” เป็นบุคลากรที่มีคุณค่ามากในการออกแบบและการจัดกิจกรรม กศน. ในรูปแบบต่าง ๆ ให้ตอบสนองต่อความต้องการของประชาชน ซึ่งในอนาคตควรจะจัดให้พอเหมาะและพอดีกับความต้องการของแต่ละบุคคล
แต่การจะทําได้ เราต้องใช้ฐานข้อมูลในการวางแผนและออกแบบหลาย ๆ ด้านประกอบกัน ซึ่งนโยบาย กศน. Wow. จะสําเร็จได้ต้องอาศัยการขับเคลื่อนของคนที่มีความรู้ ความสามารถ อาจเป็นภูมิปัญญาที่อยู่ในแต่ละพื้นที่ และบางครั้งอาจจะต้องเสริมหาจากพื้นที่อื่นมาเติมเต็ม ๆ ให้บ้าง เชื่อว่าหากเรามีฐานข้อมูลของบุคคลเหล่านี้มากพอ จะช่วยยกระดับการจัดกิจกรรมต่าง ๆ ให้เหมาะสมกับยุคสมัยและสอดคล้องกับความต้องการที่หลากหลายของประชาชนได้มากขึ้น
ทั้งนี้ 3 หน่วยงานจะได้ดําเนินการร่วมกับเครือข่ายโรงเรียน ชุมชน ผู้สูงอายุ และศูนย์เรียนรู้ที่มีอยู่ในชุมชน เพื่อสนับสนุนให้ศูนย์เรียนรู้และแหล่งเรียนรู้ เป็นศูนย์สร้างสุข และเป็นที่ดําเนินงานยกระดับเรื่องคลังปัญญาผู้สูงอายุในพื้นที่ โดยร่วมกันบูรณาการจัดทําเนื้อหาและร่วมบริหารจัดการข้อมูลคลังปัญญา-ภูมิปัญญาผู้สูงอายุ จัดการความรู้บนเว็บไซต์รวมพลัง (www.thaisynergy.org) ซึ่งเป็นเว็บไซต์กลางที่ร่วมกันพัฒนาขึ้น และจะได้เชื่อมโยงกับเว็บไชต์ กศน. (www.nfe.go.th) และ มสพช. (www.thaiichr.org) พร้อมทั้งจัดทําแผนพัฒนาศักยภาพบุคลากร กศน.
เพื่อที่จะทําให้ 60+ ไอดอล กระจายทั่วประเทศไทย พร้อมเติมเต็มศักยภาพในการจัดทําสื่อ และการค้นหาคลังปัญญาที่มีอัตลักษณ์ และเอกลักษณ์ ใกล้จะศูนย์หาย โดยขับเคลื่อนร่วมกับสํานักงานกองทุนสนับสนุนการสร้างเสริมสุขภาพ (สสส.) เพื่อให้การสนับสนุนไปสู่ระดับจังหวัดต่อไป
อิชยา กัปปา/สรุป สมประสงค์ ชาหารเวียง/ภาพ